b'\n_START_ARTICLE_\nKari Ukkonen\n_START_SECTION_\nUra\n_START_PARAGRAPH_\nUkkonen oli ensimm\xc3\xa4isi\xc3\xa4 todellisia suomalaisia jalkapalloammattilaisia. H\xc3\xa4n kuului maajoukkueen vakiokalustoon yli kymmenen vuoden ajan. H\xc3\xa4nen normaali pelipaikkansa oli keskikentt\xc3\xa4, mutta Martti Kuusela peluutti h\xc3\xa4nt\xc3\xa4 my\xc3\xb6s liberona maajoukkueessa._NEWLINE_Peliuransa loppuvaiheessa Belgiassa ja Ranskassa Ukkonen k\xc3\xa4vi valmentajakursseja, mink\xc3\xa4 lis\xc3\xa4ksi h\xc3\xa4n on suorittanut Uefan pro-lisenssin. H\xc3\xa4n valmensi vuosina 2002\xe2\x80\x932003 Suomen alle 21-vuotiaiden maajoukkuetta. Seuratasolla Ukkonen valmensi vuodesta 2004 l\xc3\xa4htien Turun Palloseuran Veikkausliigajoukkuetta, kunnes h\xc3\xa4net korvattiin kauden 2006 p\xc3\xa4\xc3\xa4tteeksi Mixu Paatelaisella._NEWLINE_Ukkonen valittiin tammikuusta 2008 l\xc3\xa4htien seuraamaan Suomen Palloliiton koulutusp\xc3\xa4\xc3\xa4llikk\xc3\xb6 Sixten Bostr\xc3\xb6mi\xc3\xa4, joka siirtyi Ruotsin p\xc3\xa4\xc3\xa4sarjassa pelaavan \xc3\x96rebro SK:n p\xc3\xa4\xc3\xa4valmentajaksi.'